**איל גולן** (נולד ב-12 באפריל 1971, י"ז בניסן ה'תשל"א) הוא זמר ישראלי, מהזמרים המצליחים בישראל בשנות ה-2000 וה-2010 שזכה פעמיים בתואר "זמר העשור" ובתואר הזמר של המדינה לרגל חגיגות ה-70 של ישראל. גולן, שהיה שחקן כדורגל בליגה א', החל מיוני 2014 הוא אחד מהבעלים של מועדון הכדורגל בו גם שיחק, הפועל מרמורק מרחובות.

גולן זכה לפרסום ותשומת לב לאומית, הודות לאלבומו השלישי, בלעדייך מ-1997, שנעשה בהפקתם של תמיר קליסקי וזאב נחמה מאתניX ונמכר בלמעלה מ-300,000 עותקים. פריצה זו הביאה לשורה של להיטים ואלבומים מצליחים שמיצבו את גולן כזמר דומיננטי ופופולרי. גולן היה הזמר הראשון מז'אנר המוזיקה המזרחית שזכה בתואר זמר השנה במצעד הפזמונים העברי השנתי של רשת ג'. שירו "דמעות" היה לשיר המזרחי הראשון, שזכה בתואר "שיר השנה". נוסף על אלו, גולן הוא הזמר המזרחי הראשון שזכה בתואר המקביל – במצעד הפזמונים השנתי של גלגלצ.

גולן מכר בישראל למעלה משלושה מיליון אלבומים. הוא זכה חמש עשרה פעמים בתואר "זמר השנה", שתים עשרה עשרה פעמים בתואר "שיר השנה" ושתי זכיות בתואר "זמר העשור", במסגרת "פסקול העשור": פרויקט משותף של גלי צה"ל וערוץ 24 ובמסגרת "מצעד העשור הרשמי של ישראל" של כאן גימל.

בשנת 2013 הועלה שמו של גולן כזמר המצוי בחקירה משטרתית יחד עם מקורביו בחשד לבעילה אסורה בהסכמה של קטינות. החקירה הסתכמה ב-2014 בהחלטה שלא להעמידו לדין, אולם אזכורים חוזרים ונשנים בתקשורת והתייחסות של גולן ואנשיו ושל מקטרגיו, השאירה את הפרשה בתודעה הציבורית ופגעה בתדמיתו.

ביוגרפיה
--------

גולן נולד בשם אייל ביטון לרונית ג'מיל ודניאל ביטון. הוא גדל והתחנך בשכונת כפר מרמורק שברחובות. בגיל 4 התגרשו הוריו, וגולן גר אצל הורי אמו, משפחת "ג'מיל-גולן", בשכונת אושיות ברחובות. בשנת 1990 הוסיף לתעודת הזהות שלו את שם הבמה - "גולן". בצעירותו עבד כפועל בניין במשך מספר שנים, ושיחק בקבוצת הפועל מרמורק, שהייתה אז בליגה א'. עבר לקבוצת מכבי שעריים, בה שיחק זמן מה. שירת בצה"ל כעובד רס"ר בבסיס תל השומר.

החל מגיל 8 שיחק גולן בקבוצת הכדורגל הפועל מרמורק מרחובות. בשנת 1997, לאחר יציאת האלבום המצליח "בלעדייך", קיבל גולן הצעה לעבור לשחק בקבוצת הכדורגל בית"ר ירושלים אותה הוא אוהד, אך דחה אותה, בהחליטו להתמקד במוזיקה. הוא המשיך לשחק בקבוצת הפועל מרמורק עד שנת 2005, אז עבר למכבי שעריים, בה שיחק עונה אחת. ביוני 2014, השקיע גולן, יחד עם איש העסקים ועורך הדין אלדד פרי, בקבוצת הכדורגל הפועל מרמורק. באוקטובר 2014, חזר בו מהשקעתו ביחד עם פרי. אולם מאז תמך גולן בקבוצה כלכלית כספונסר מספר עונות ואף קיבל תואר נשיא כבוד של המועדון ושמו של סבו חיים הונצח בשמו של המועדון (הפועל מרמורק רחובות "חיים") כשגם שכנע את פרי להיות ספונסר של הקבוצה.

על פי מגזין "פורבס", נכון ל-2012, גולן הוא הזמר המצליח ביותר בישראל מבחינה כלכלית.

קריירה
------

### תחילת דרכו

בשנת 1989, בגיל 18, הופיע גולן באירוע משפחתי, בו נכח גם היוצר ציון שרעבי. שירתו של גולן באירוע זה לכדה את אוזניו של שרעבי, שהתרשם מכישרונו של גולן, והחליט לקחת אותו תחת חסותו.

בסוף 1993 הוציא גולן סינגל ראשון לרדיו: "דוניה - פני מלאך". השיר לא זכה להצלחה רבה. במקביל שימש גולן כזמר הבית במועדון ההופעות "גוש 24" בראשון לציון.

בשנת 1994, החליט גולן להפסיק את הקשר המוזיקלי עם שרעבי, והחל לאסוף בעצמו טקסטים שנכתבו על ידי יוצרים שונים, דוגמת אביחי מליחי, כהכנה לקראת אלבום חדש.

בינואר 1996 הוציא את אלבומו הראשון, "לחישה בלילה", אותו הפיק כמעט לבדו - במימון עצמי. הגוף היחיד שנאות היה לתמוך בו כלכלית היה הנהלת קבוצת הכדורגל בה שיחק באותה עת, הפועל מרמורק. באותה שנה חתם גולן על חוזה אמרגנות והפקות עם ישי בן צור, בעליו של אולפן ההקלטות "אולפני בן צור". הדבר התרחש לאחר שבן צור וידידו, אביהו מדינה, הגיעו יחדיו להופעה של גולן, שנערכה במועדון ה"אקסיט" ברחובות. האלבום "לחישה בלילה" נחל כישלון מכירתי, אך הסופרלטיבים שקיבל הגיעו דווקא מכיוון מבקרי המוזיקה בעיתונות. בנוסף לשירים "לחישה בלילה" ו"כמו רוח סערה", שהפכו לימים להיטי מועדונים, בלטו באלבום זה גם השירים: "חזרי אליי" ו"אמא אמא", שבוצע פעמים רבות קודם לכן על ידי זמרים מזרחיים ידועים, עליהם נמנה גם זוהר ארגוב.

באמצע 1996 יצא לאור אלבומו השני של גולן: "אייל גולן בהופעה חיה", בהפקתו של ישי בן צור. אלבום זה, שהיה, כביכול, הקלטה של הופעה חיה, היה למעשה אלבום אולפן שעשה שימוש בפסקול של צחוק מוקלט לצורך יצירת קולות הקהל. האלבום כלל מחרוזות משיריהם של זוהר ארגוב ובעז שרעבי, כמו גם גרסאות כיסוי לכמה משיריו של רמי קלינשטיין. באלבום זה נכללו מספר מחרוזות בערבית, כמו גם שיר הנושא מתוך אלבום הבכורה: "לחישה בלילה". האלבום הצליח מעל למשוער, והניב מכירות של עשרות אלפי עותקים.

### 1996–2000: שיתוף הפעולה עם אתניX

בשנת 1996 תרו חברי להקת אתניX, זאב נחמה ותמיר קליסקי, אחר זמר מזרחי, בשאיפה להפיק עבורו אלבום. השניים ראו את גולן בהופעתו הטלוויזיונית הראשונה, במופע אשר כונה "זוהר בדשא", ונערך לזכרו של זוהר ארגוב, והחליטו כי מצאו את האדם המתאים לשם כך. בהמשך לכך, פנו השניים לישי בן צור, על מנת לאמת עמו באופן סופי את הרושם החיובי שהותיר עליהם גולן. בן צור זיהה את הפוטנציאל העתידי הגלום בשיתוף הפעולה של גולן עם הלהקה, והמליץ עליו לשניים.

"בלעדייך" היה האלבום הראשון במסגרתו שיתפו פעולה אתניX וגולן, והשלישי במספר של גולן. אלבום זה ראה אור במאי 1997, וזכה להצלחה חסרת תקדים, כאשר נמכרו ממנו למעלה מ-300,000 עותקים. בכך הפך לאחד האלבומים הישראלים הנמכרים ביותר בכל הזמנים. מרבית שירי האלבום נכתבו על ידי נחמה וקליסקי, וחלק גדול מהם היו ללהיטים: "לב של גבר", "בלעדייך" ו"צאי אל החלון". באלבום זה ליוו חברי הלהקה את גולן בשירתם. השירים "צאי אל החלון" ו"לב של גבר" העפילו למקומות השני והשלישי, בהתאמה, במצעד הפזמונים העברי השנתי של רשת ג' לשנת תשנ"ז, וגולן עצמו זכה בתואר "זמר השנה" של התחנה. תואר זה, בו זכה גולן, קבע ציון דרך היסטורי בתולדות התחנה: הוא היה הזמר המזרחי הראשון, אשר זכה בתואר זה.

אלבומו הבא של גולן, הרביעי במספר, שהוקלט אף הוא בשיתוף עם להקת אתניX, כונה "חייל של אהבה", וראה אור בשנת 1998. אלבום זה עלה על הצלחת קודמו, במכרו למעלה מ-320,000 עותקים. היה זה אחד האלבומים הנמכרים ביותר בישראל אי פעם. אלבום זה כלל להיטים רבים, ביניהם: "דמעות", "יפה שלי", "שקלים", "בחוף של פורטוגל" ו"לקנות לך יהלום". בעקבות הצלחתו הגורפת של האלבום, זכה גולן פעם נוספת בתואר "זמר השנה", במצעד הפזמונים העברי השנתי של רשת ג', ושירו "דמעות" זכה בתואר "שיר השנה". כך השכיל גולן לקבוע ציון דרך היסטורי נוסף, כאשר ביצע שיר מזרחי, שזכה בפעם הראשונה בתואר זה. גולן השתתף באותה השנה בדואט משותף עם אתניX, בבצעם את השיר: "קן של אהבה", אשר נכלל באלבומה של הלהקה: "ברוכים הבאים לישראל".

אלבומו החמישי במספר של גולן, שהיה גם אלבום האולפן השלישי והאחרון בו שיתף פעולה עם הלהקה, היה "הסתכלי אלי". הוא ראה אור בשנת 1999. גולן זכה בפעם השלישית ברציפות בתואר "זמר השנה", במצעד הפזמונים העברי השנתי של רשת ג', והשירים: "הסתכלי אלי", "בעירי", "מלך המגרש", "איך", "ים של טעויות", "לב חולה" ו"תודה לאל" זכו להצלחה במצעדי הרדיו השונים. עם זאת, לא זכה האלבום להצלחה המסחרית לה זכו האלבומים "בלעדייך" ו"חייל של אהבה".

את שיתוף הפעולה ביניהם סיכמו גולן ואתניX בסיבוב הופעות משותף בשנת 2000, שתועד על גבי אלבום ההופעה: "המופע המשותף". בתום סבב מופעים זה, הופסק שיתוף הפעולה בין גולן ובין אתניX.

### 2000–2004: יציאה לדרך עצמאית

אייל גולן בשנת 2002
בשנת 2000 השתתף גולן בפסטיגל, וביצע את השיר "בובים בובות". השיר זכה במקום השני בתחרות שירי הפסטיגל.

לאחר הפסקת שיתוף הפעולה עם אתניX, יצא גולן לדרך עצמאית. אלבומו הראשון של גולן לאחר עידן אתניX, והשישי במספר, "צליל מיתר", יצא בשנת 2001. האלבום זכה להצלחה גדולה, ונמכר בלמעלה מ-120,000 עותקים תוך זמן קצר. האלבום כלל את הלהיטים: "צליל מיתר", "מיליון או דולר", "הריקוד הוא שלך" ו"לו הייתי". כמו כן, נכלל באלבום השיר "בובים בובות".

באוגוסט 2002 הוציא גולן את אלבומו השביעי: "ואני קורא לך". בפרק זמן של כחודש וחצי בלבד מרגע יציאתו נמכר האלבום בכ-100,000 עותקים.

בשנת 2003 הוציא גולן את אלבומו השמיני: "חלומות", אשר כל שיריו היוו גרסאות כיסוי לשירי אמנים שונים. את שיר הנושא של האלבום, "חלומות", אותו ביצעה במקור רוחמה רז, שר גולן לראשונה בתחרות מלכת היופי של אותה השנה. נוסף על שיר זה, כלל האלבום גרסאות כיסוי לשירים: "האהבה הישנה" של שלמה ארצי ו"רחוק רחוק" של חוה אלברשטיין. נוסף על אלו, נכללו באלבום מספר מחרוזות שירים של זוהר ארגוב וג'ו עמר.

### 2005–2008

בעקבות הצלחתו של אלבום זה, החליט גולן להמשיך את מגמת שיתוף הפעולה עם אמני הפופ והרוק. בינואר 2005, הוציא גולן את האלבום "ההופעה". אלבום זה כלל הקלטת הופעתו של גולן, אשר נערכה בשנת 2002, במסגרתה שר את שירי אלבומו השביעי: "ואני קורא לך".

ב-29 במרץ 2005 הוציא גולן את אלבומו התשיעי: "מציאות אחרת".

כעבור שנתיים, ב-25 במרץ 2007, הוציא גולן את אלבומו העשירי: "בשבילך נוצרתי". אלבום זה כלל את הסינגלים: "אם יש גן עדן", "אל תלכי לי", "כבר לא יכול", "בשבילך נוצרתי", "לוחמת" ו"שמועות".

ב-7 במרץ 2008 הוציא גולן את אלבומו האחד-עשר, הוזה אותך מולי. מתוך האלבום יצאו הסינגלים: "הוזה אותך מולי", "הלב שלי", "את שלי אני שלך", "פיצריקה" ו"מצטער".

בספטמבר 2008 יצא אלבום ההופעה: "אייל גולן בהיכל התרבות", שתיעד את הופעתו של גולן בהיכל התרבות.

### 2009–2011

ב-9 במרץ 2009 הוציא גולן לאור את אלבומו ה-12: "זה אני". האלבום כלל את השירים: "זה אני", "יפיופה", "לנצח בני", "למות מקנאה" ו"מטורף". השיר "לנצח בני" הוא גרסת כיסוי לשיר שביצעה במקור אביבה אבידן. באלבום נכלל גם חידוש לשירו של שימי רון: "שעת פרידה". האלבום נמכר במעל 150,000 עותקים. השיר "זה אני" נבחר כ"שיר השנה" במצעד הפזמונים השנתי של רשת ג' ובעוד שלושה מצעדים שונים, וגולן הוכתר כזמר השנה בארבעה מצעדים שונים.

ב-15 באוקטובר 2009 זכה גולן בתואר "זמר העשור" עבור העשור שחלף, במסגרת "פסקול העשור" – פרויקט משותף של גלי צה"ל וערוץ 24. באותו החודש הוציא כסינגל דואט עם שרית חדד בשם "רגע גדול", בעקבות זכיותיהם בתארים "זמר העשור" ו"זמרת העשור". השיר יצא לאור רק כשלוש שנים לאחר מועד הקלטתו. הדואט זכה להצלחה רבה, הושמע רבות ברדיו, והגיע ל-80,000 הורדות סלולריות תוך שבוע.

בדצמבר 2009 הופיע גולן בפסטיגל. ב-30 בדצמבר באותה השנה פורסם שגולן היה האמן המושמע ביותר בתחנות הרדיו בישראל במהלך שנת 2009.

ב-3 במרץ 2010 הוציא גולן את אלבומו ה-13, "דרך לחיים". האלבום הכיל בין היתר את הסינגלים: "על חבל דק", "ג'ונגל", "נשיקה אחת ממך", "מי שמאמין", "דרך לחיים" ו"ידעת שזה זמני", שהקליט גולן, במסגרת הפרויקט "עוד מעט נהפוך לשיר" של גלי צה"ל. האלבום הגיע למעמד אלבום פלטינה, במכרו למעלה מ-40,000 עותקים.

במסגרת השקת האלבום יצא גולן לסיבוב הופעות משותף עם הבדרן אלי יצפאן, שכלל שש הופעות בהיכל נוקיה במהלך אותו הקיץ. אלבום ההופעה "אייל גולן בנוקיה" תיעד את הופעתו של גולן בהיכל.

במאי 2010 הוציא גולן דואט עם ליאור נרקיס בשם "אני מבטיח". השיר נכלל באלבומו של נרקיס, "ערב טוב".

ב-9 באוגוסט 2010 הוציא גולן אוסף שירי אהבה ובלדות. האוסף נקרא "אייל גולן - זר כיסופים: אוסף שירי אהבה".

ב-1 בספטמבר 2010 פרסמה חברת מדיה פורסט, כי גולן היה הזמר המושמע ביותר בתחנות הרדיו בישראל במהלך שנת 2010.

ב-12 באפריל 2011, יצא אלבומו ה-14 של גולן: "חלק מחיי". אשר הכיל את הסינגלים: "נולדת בשבילי", "חלק מחיי", "כשאחר", "ללכת או להישאר", "בואי נברח", "רציתי להגיד לך", "מזמור לגלעד" (שהוקדש לגלעד שליט שהיה בשבי החמאס) וגרסה מחודשת לשירו של מוני ארנון: "תמונה שבורה", שהקליט גולן במקור עבור האלבום "שני צדדים למטבע". האלבום הגיע למעמד אלבום פלטינה, בעקבות מכירה של למעלה מ-40,000 עותקים. לאחר חמישה חודשים, הגיעו מכירות האלבום ל-80,000 עותקים. בעקבות כך, זכה גולן בפעם החמישית בתואר "זמר השנה" במצעד הפזמונים העברי השנתי של רשת ג', וכן בפעם הראשונה במצעד השנתי של גלגלצ. השיר "כשאחר" דורג במקום השני במצעד השנתי של גלגלצ, המיקום הגבוה ביותר של שיר מזרחי במצעדי התחנה מאז ומעולם, ואף נבחר כ"שיר השנה" מטעם אקו"ם.

### 2012–2014

ב-6 בפברואר 2012 יצא אלבום הופעה של גולן בשם: "חלק מחיי - הופעה חיה בבריכת הסולטאן", אשר תיעד את הופעתו בבריכת הסולטאן, במהלך סיבוב הופעותיו בקיץ 2011.

ב-25 במרץ 2012 יצא אלבומו ה-15, "נגעת לי בלב". אלבום זה כלל את הסינגלים: "מנגינה", "נגעת לי בלב", "לבדי" ו"כשאת איתו". האלבום הגיע למעמד אלבום פלטינה משולשת, לאחר שמכר למעלה מ-150,000 עותקים.

ב-2 באוגוסט 2012 הוציא גולן דואט עם דודו אהרון בשם "ממכרת".

ב-2 בספטמבר 2012 פרסמה חברת "מדיה פורסט", כי גולן היה הזמר המושמע ביותר בתחנות הרדיו בישראל במהלך שנת תשע"ב. שירו "כשאת איתו", היה אחד השירים המושמעים ביותר באותה שנה. עוד באותו היום, הוציא גולן אלבום אוסף כפול, אשר הכיל את מיטב שירי האהבה מכל הקריירה שלו. אלבום זה כונה: "באהבה אייל גולן". ב-12 בספטמבר 2012 יצא לאור אלבום ההופעה: "נגעת לי בלב בקיסריה", אשר תיעד את סיבוב הופעותיו של גולן במהלך קיץ 2012. ב-16 בספטמבר 2012 זכה גולן בתואר "זמר השנה", במצעד המשותף של mako וערוץ 24, וכן זכה בפעם השנייה ברציפות בתואר "זמר השנה", במצעד הפזמונים העברי השנתי של גלגלצ.

אייל גולן, יולי 2015
ב-18 במרץ 2013 יצא אלבום האולפן ה-16 של גולן, "הלב על השולחן", לו קדמו שני סינגלים: "את" ו"סטטוס מאוהב".האלבום הצליח ותוך שבועיים נמכר במעל ל-60,000 עותקים; בכך הגיע למעמד אלבום פלטינה כפול.

בספטמבר 2013 נבחר גולן ל"זמר השנה" בפעם השמינית, "במצעד השנתי של ישראל" של ערוץ 24 ואתר מאקו, רדיו חיפה ורדיו תל אביב; שירו "כל החלומות" זכה בתואר "שיר השנה", אף על פי שלא יצא כסינגל מתוך האלבום, ואף נבחר כ"שיר השנה" מטעם אקו"ם.

ב-18 ביוני 2013 הוציא גולן את השיר "קל כל כך". ב-3 באוגוסט 2013 יצא הסינגל "בגופייה צמודה". ב-15 באוקטובר 2013 יצא שירו "מבעד לדמעה", סינגל ראשון לקראת אלבומו ה-17.

ב-1 בדצמבר 2013 יצא השיר השני: "מתפלל". שיר זה היה המושמע ביותר ברדיו בשבוע הראשון לצאתו. ב-11 בדצמבר 2013, בדו"ח סיכום השנה של עשרת הקליפים הישראלים הנצפים ביותר באתר יוטיוב, הגיעו ארבעה שירים מתוך האלבום "הלב על השולחן" למקומות הראשונים: "כל החלומות", "את", "היא לא את" ו"הלב על השולחן".

ב-29 בדצמבר 2013 פורסם על ידי אקו"ם, שגולן היה הזמר המושמע ביותר בשנת 2013, ושירו "סטטוס מאוהב" מהאלבום "הלב על השולחן" היה לשיר המושמע ביותר.

ב-7 באפריל 2014 הוציא גולן את אלבומו ה-17: "ימים יגידו", הכולל את רצועות: "הלילה תרקדי", "מתפלל" וכן הסינגלים "מבעד לדמעה" ו"צללים של דמותה". 30,000 עותקים של האלבום נמכרו תוך פחות מ-24 שעות, והאלבום הפך לאלבום פלטינה.

ב-15 ביוני 2014 הוציאו גולן ושרית חדד את הדואט השני המשותף שלהם: "עד הסוף". ב-23 ביולי 2014 הוציא גולן את השיר "שמור עליו" - שיר תפילה ובקשה, המוקדש לחיילי צה"ל שנלחמו במבצע צוק איתן. ב-24 בספטמבר 2014 זכה גולן בתואר זמר השנה של ישראל במצעד השנתי של ישראל לשנת תשע"ד על ידי גולשי mako, צופי ערוץ 24 ומאזיני רדיו תל אביב רדיו דרום, רדיו חיפה ורדיו חם אש. ב-3 בנובמבר 2014 הוציא את השיר "שוב לאהוב", הסינגל הראשון מתוך אלבומו ה-18 במספר.

### 2015–2017

ב-11 בינואר 2015 הוציא גולן את הסינגל השני: "כשתגדל", אותו הקדיש לבנו יאן, סינגל שני מתוך אותו אלבום. ב-24 במרץ 2015 הוציא גולן את אלבומו ה-18: "בסוף כל יום".

במהלך סוף 2015 ותחילת 2016 הוציא גולן שני סינגלים: "טוב לך איתו" ו"אייל גולן קורא לך". הסינגלים נכללו באלבומו ה-19, "רחוק מכאן", אשר ראה אור ב-10 באפריל 2016. האלבום הגיע למעמד פלטינה משולשת.

ב-23 באוגוסט 2016 הוציא גולן את השיר "רק תדעי", בו שיתף פעולה עם הזמרים מייק סטנלי ודוק אנטוני. ב-2 באוקטובר 2016 זכה גולן בתואר זמר השנה ובתואר שיר השנה על ידי גולשי "מאקו", צופי ערוץ 24 ומאזיני רדיו תל אביב, רדיו חיפה ורדיו חם אש.

ב-29 במרץ 2017 הוציא גולן את האלבום "לא פשוט להיות פשוט", לראשונה בקריירה הוציא גולן אלבום כפול. טרם יציאת האלבום יצאו שלושה סינגלים: "בלי להתכוון", "גודה בובה" (בשיתוף Vivo), ו"יפה לך להיות מאושרת".

ב-5 ביולי באותה השנה הוציא גולן את השיר: "תבואי היום". כעבור יומיים הפך השיר למושמע ביותר באתר יוטיוב ובתחנות הרדיו[דרוש מקור]. השיר הוכתר כשיר השנה של 2017, מטעם "כאן גימל"[דרוש מקור].

### 2018–הווה

ב-3 בינואר 2018 הוציא גולן סינגל ראשון מתוך האלבום ה-21 העתיד לצאת, בשם: "כמו בספרים ההם", שנכתב על ידי אבי אוחיון והולחן על ידי אסף צרויה. ב-18 במרץ 2018 הוציא גולן אלבום הכולל עשרה קאברים לשירי זוהר ארגוב, כמחווה לציון שלושים שנה למותו. טרם יציאת האלבום, שוחררו שני סינגלים מתוכו: "נכון להיום" ו-"עוד דקה את נעלמת".

ב-19 באפריל 2018 הוציא גולן ביצוע מחודש לשיר "האם להיות בך מאוהב" של אביב גפן, במסגרת התוכנית "פסקול 70". כמו כן, הוציא גפן עיבוד מחודש לשירו של גולן, "צליל מיתר". באותו חודש, עלה מחזה המבוסס על שיריו של גולן, "זה אני", בתיאטרון הקאמרי, שנכתב על ידי מאור זגורי.

ב-17 במאי 2018 הוציא גולן שני דואטים עם משה פרץ: "הולכים להשתגע" ו"המילים החסרות". פרסום הידיעה עורר ביקורת ציבורית על רקע פרשת החשדות נגד גולן בדבר קיום יחסי מין עם קטינות. ביולי 2018 הוציא גולן את הסינגל: "אסתדר לבד". ב-25 ביולי 2018 פורסם כי אייל גולן ומשה פרץ ישתפו פעולה לראשונה על במה אחת, במופע מוזיקלי משותף בשם "הולכים להשתגע". ב-23 באוקטובר 2018 הוציא גולן את השיר "אהיה בכל מקום". בנובמבר 2018 הוציא את השיר "לא מבינה עברית"

בינואר 2019 בעקבות השתתפותו בתוכנית הטלוויזיה "גולסטאר תאילנד" הוציא חידוש לשיר "שבת של כדורגל", שביצע במקור הרצל קביליו. עוד באותו חודש הוציא את "אהבה ראשונה". בפברואר 2019 הוציא את השיר "הפוך מהיקום".

באפריל 2019 הוציא גולן את אלבומו הכפול השני ואלבומו ה-22, "הפוך מהיקום". באלבום בלט, מבחינת השמעות, השיר "ממה את מפחדת" בדואט עם בניה ברבי. ביולי 2019 הוציא את השיר "אוסף עוד געגוע". בספטמבר 2019 הוציא את הבלדה "עושה עם העיניים".

ב-29 בספטמבר 2019, זכה שירו של גולן "מי שמאמין" "במצעד העשור הרשמי של ישראל" של כאן גימל, כמו כן שיר נוסף של גולן זכה במקום השלישי "את" זה השיר שזכה באותו מצעד.[דרוש מקור]

ב-14 באפריל 2020, יום הולדתו ה-49, הוציא את אלבומו ה-23, "מכאן ועד הנצח". באותו החודש הופיע גולן בערב יום העצמאות ה-72 למדינת ישראל, במסגרת המשדר המרכזי של ערוץ רשת 13. באותה השנה, הגיע ערוצו של גולן באתר יוטיוב למיליון משתמשים רשומים, ובכך הפך גולן לזמר הישראלי הראשון שהגיע למעמד זה וזכה בכפתור הזהב של יוטיוב.

ביוני 2020 הוציא את השיר "נראתה לאחרונה". באוגוסט הוציא את השיר "טעיתי".

בספטמבר זכה גולן בתואר זמר שנת התש"פ של "חריף" ורדיו 101.5FM, כמו כן, השירים שלו "רכבת הרים" ו"מכל האהבות הזמניות" עם נסרין קדרי, זכו בתוארי שיר השנה ודואט השנה בהתאמה. בנוסף, זכה בתואר זמר השנה של מעריב ובתואר זמר השנה של ישראל בידור. גולן אף התבשר כי הוא הזמר המושמע ביותר בתחנות הרדיו בישראל לשנת תש"ף.
באותו חודש ראה אור השיר מתחילים מחדש בו לקח גולן חלק יחד עם 24 אומנים ישראליים נוספים.

בשנת 2020, שיתף לראשונה פעולה עם הזמר והיוצר עידן רייכל, וב-29 באוקטובר הוציא את הסינגל "מכל הכוכבים בלילה".

בראשית 2021 שיתף פעולה עם הזמר עדן חסון בדואט בשם "באור גדול". שני השירים האחרונים נכללו באלבומו ה-24, "להיות מאושר", שפורסם בתאריך 21 במרץ 2021. ב-12 באפריל באותה שנה, ביום הולדתו ה-50, השיק הזמר את החלק השני של האלבום הנקרא "קצב מזרחי", ומאופיין בסגנון מוזיקה ים תיכונית ומזרחית ישנה. מתוך אותו אלבום, ניתן למצוא את הסינגלים: "טעיתי", "נראתה לאחרונה", ו"בינתי", דואט עם הפייטן בנג'מין בוזגלו – שיר שיצר אופיר כהן ונכלל גם בפרויקט האישי של האחרון "השיר של אופיר". ב-22 ביולי הוציא גולן לאור את הסינגל "וי כחול".

ב-1 בספטמבר 2021 הוציא גולן את השיר "ארמון בחול". יומיים לאחר מכן הוציא גולן את השיר "תמיד נשארת", ואת השיר "מילה טובה". ב-21 בדצמבר 2021 הוציא גולן את השיר "דפוק עם תעודות".

ב-19 בינואר 2022 הוציא גולן את השיר "סוף של כל סיפור". ב-3 באפריל 2022 הוציא את אלבומו ה-26 קצת שמח קצת עצוב.

ב-28 במרץ 2023 הוציא את אלבומו ה-27 הנקרא 2023. ב-19 באוקטובר בעקבות מלחמת חרבות ברזל הוציא גולן את השיר "עם ישראל חי".

קריירה טלוויזיונית
------------------

ב-20 בפברואר 2011, השתתף גולן לראשונה בתוכנית מציאות בערוץ 24, בשם "אייל גולן קורא לך". במסגרת תוכנית זו חיפש גולן זמרת ים-תיכונית, עבורה יפיק אלבום, בעזרתם של היוצרים: יוסי גיספן, עדי לאון ומגיש הטלוויזיה ירון אילן. גולן השתתף בכל ארבע העונות של התוכנית ששודרו עד לשנת 2016.

במחצית השנייה של שנת 2013 החל גולן לשפוט בתוכנית "הכוכב הבא", אך במהרה הושעה מתפקידו, עקב פרשת החשדות שעלו נגדו, בדבר קיום יחסי מין עם קטינות. גולן השתתף במהלך 2013, כשחקן אורח, בשני פרקים בסדרה "להיות איתה", של אסי עזר. באוקטובר 2017, הוכרז שגולן ישתתף בתוכנית מציאות חדשה, "אביב או אייל", לצדו של הזמר אביב גפן, בקשת 12. התוכנית עלתה לשידור ב-9 ביולי 2018.

ב-10 באוקטובר 2020, במהלך הסגר השני בתקופת מגפת הקורונה, עלתה לשידור ב"רשת 13" תוכנית האירוח "לייב בסלון" בהנחיית אייל גולן וירון אילן. בכל פרק אירחו השניים שני זמרים. התוכנית הייתה המשך של סדרת רשת מצליחה של השניים ששודרה במהלך הסגר הראשון. התוכנית ברשת 13 ירדה משידור לאחר כשלושה שבועות.

מעורבות בפלילים
---------------

### הרשעה בעבירות מס

ב-17 בינואר 2011 נעצר גולן ושוחרר בערבות ובתנאים מגבילים, לאחר שנחשד בהעלמת מס. ב-20 באוקטובר 2013 הוגש נגדו ונגד מנהלים בחברת ההפקות שבבעלותו כתב אישום, בגין העלמת הכנסות בסך של כ-2.5 מיליוני ש"ח, והגשת חשבוניות פיקטיביות. במסגרת הסדר טיעון שנערך עמו הודה גולן במיוחס לו, ונגזרו עליו ארבעה חודשי עבודות שירות, 15 חודשי מאסר על תנאי וקנס בסך 75,000 ש"ח. בעקבות הרשעתו נמנעה ארצות הברית לחדש את אשרת הכניסה שלו, והוא חדל להופיע שם. על חברת "ליאם הפקות" שבבעלותו הוטל קנס בסך 100,000 ש"ח.

### נהיגה בשכרות

ב-2012 הורשע בנהיגה בשכרות ונגזרו עליו שלילת רישיון לשישה חודשים וקנס.

### יחסי מין עם קטינות

 ערך מורחב – **פרשת משחקי חברה**  

בשנת 2013 החלה חקירה משטרתית נגד גולן, אביו דני ביטון ואחרים, בחשד לבעילה אסורה בהסכמה של קטינות. בנובמבר 2013 פורסם שמו של גולן בהקשר זה, בבלוג של עומרי חיון וברשתות החברתיות, חרף צו איסור פרסום שהוטל על פרטי החקירה. ב-20 בנובמבר, סמוך להזמנת גולן עצמו לחקירה, התיר בית המשפט, בהסכמת גולן, לפרסם כי הוא זה שנחשד בפרשה. לפי גרסתו, הקטינה עמה היה במגע הציגה עצמה כבגירה, ומשנודע לו שהיא קטינה, פרש ממנה. לפי גולן, יתר הטענות הן עלילת שווא לאחר שארבע קטינות העידו עדות שקר בחקירתן. ואמנם, הנערות שהתייצבו במשטרה חזרו בהן מההאשמות כלפיו, ובפברואר 2014 הודיעה הפרקליטות על סגירת התיק נגד אייל גולן מחמת חוסר ראיות. כתב אישום הוגש נגד אביו של גולן, במסגרת הסדר טיעון, והוא הורשע בביצוע עבירות מין במעריצותיו של גולן, ונידון לשנתיים מאסר בפועל. באפריל 2014 אמר גולן בריאיון ל"ידיעות אחרונות", כי הוא מתבייש ונגעל מהסיטואציה שתוארה, בה קיים יחסי מין בדירתו, למול עיניו של אביו.

בחודשים שלאחר פרסום הידיעות בכלי התקשורת, מיעטו תחנות הרדיו להשמיע את שיריו של גולן, וחלה ירידה של 23 אחוזים בהשמעות שיריו בכלל תחנות הרדיו בישראל לעומת התקופה המקבילה שנה קודם לכן. בתחנות הארציות: "גלי צה"ל" ו"קול ישראל", חלה צניחה תלולה של 70% בהשמעת שיריו של גולן, לעומת התקופה המקבילה שנה קודם לכן. נוסף על כך, בוטלו עשרות הופעות של גולן. ב-20 בנובמבר 2013 הודיעה זכיינית התוכנית, חברת "שידורי קשת", על השעייתו מהתוכנית "הכוכב הבא", כמו גם על השעייתה של הפקת העונה הרביעית של "אייל גולן קורא לך", בעקבות החשדות אשר יוחסו לו בגין עבירות מין.

הפרשה שבה לכותרות בדצמבר 2018, עם המחאה הציבורית סביב ההחלטה להעניק לגולן בכנסת את "אות יקיר הזמר העברי". ח"כ מוסי רז ואחרים פנו במכתב ליו"ר הכנסת, בו נטען כי אדם שניצל את מעמדו לשם ניצול מיני של נערות, אינו ראוי לכבוד מהכנסת, גם אם אין במעשיו גוון פלילי. בתגובה איים גולן לתבוע את ח"כ רז.

ביולי 2019 פרסמו אורלי וילנאי וגיא מרוז ברשת 13 עדויות נוספות על הפרשה, שלפיהן גולן ביקש ממעריצות קטינות "לפנק" את חבריו. הנערות, אז בגילאי 14 עד 17, סיפרו על יחסי מין עם ביטון, עם גולן עצמו, ועם מקורבים נוספים, כאשר בתמורה קיבלו בגדים, אלכוהול וכרטיס אשראי. לפי התחקיר, עלו חשדות לשיבוש החקירה מצד המעורבים: דיסק קשיח נמחק, והחוקרים העלו חשד כי הדירות והטלפונים הניידים של החשודים "נוקו". גם לא הוברר מי שכר עבור הנערות את עורכי הדין שייצגו אותן בשלב שבו חזרו מעדותן. גולן טען בתגובה, כי המשטרה החליטה על סגירת התיק, על אף הטענות שהועלו בתחקיר. טרם שידור התחקיר פנה גולן לבית המשפט למנוע את השידור, בטענה כי העיתונאים הפרו הבטחות שניתנו לו. בית המשפט אישר את שידור התחקיר לאחר שקבע כי גולן מתקשה להוכיח את טענתו. בהמשך פורסמו גם תמלילי חקירותיהן של המתלוננות.

במהלך 2021, בעקבות דרישתן של חלק מהמתלוננות, נפתחה מחדש חקירת המשטרה בנושא והיא כוללת את גולן וחשודים אחרים.

חיים אישיים
-----------

ב-12 בספטמבר 2002 נישא גולן לדוגמנית, מלכת היופי אילנית לוי, ולהם בן ובת. ב-10 בנובמבר 2008 התגרשו השניים.

גולן ניהל מערכת יחסים עם הדוגמנית רוסלנה רודינה ולהם בן, אשר נולד ב-2014. השניים נפרדו באפריל 2017.

ב-12 במרץ 2020 נישא גולן לדניאל גרינברג. להם בת ובן. ב-28 בדצמבר 2021 הודיעו השניים כי הם מתגרשים. באוקטובר 2023, חזרו הזוג.

ב-21 בפברואר 2021 נפטר אביו של גולן ממחלת הקורונה.

דיסקוגרפיה
----------

 ערך מורחב – **דיסקוגרפיה של אייל גולן**  

|  |  |
| --- | --- |
| אלבומי אולפן
* 1995: לחישה בלילה
* 1996: בהופעה חיה
* 1997: בלעדייך
* 1998: חייל של אהבה
* 1999: הסתכלי אלי
* 2001: צליל מיתר
* 2002: ואני קורא לך
* 2003: חלומות
* 2005: מציאות אחרת
* 2007: בשבילך נוצרתי
* 2008: הוזה אותך מולי
* 2009: זה אני
* 2010: דרך לחיים
* 2011: חלק מחיי
* 2012: נגעת לי בלב
* 2013: הלב על השולחן
* 2014: ימים יגידו
* 2015: בסוף כל יום
* 2016: רחוק מכאן
* 2017: לא פשוט להיות פשוט
* 2018: נכון לתמיד
* 2019: הפוך מהיקום
* 2020: מכאן ועד הנצח
* 2021: להיות מאושר
* 2021: קצב מזרחי
* 2022: קצת שמח קצת עצוב
* 2023: *2023*
* 2024: עם ישראל חי

 | אלבומי הופעה
* 2000: המופע המשותף
* 2005: ההופעה
* 2008: אייל גולן בהיכל התרבות
* 2009: קיסריה
* 2011: אייל גולן בהיכל נוקיה
* 2012: חלק מחיי: הופעה חיה בבריכת הסולטן
* 2012: נגעת לי בלב: הופעה חיה בקיסריה
* 2013: הלב על השולחן: הופעה חיה בקיסריה
* 2014: פעם בחיים
* 2016: הופעה חיה בקיסריה
* 2022: *Gold* בלומפילד

אלבומי אוסף
* 2007: שירי אהבה שלי
* 2008: האוסף
* 2010: זר כיסופים: אוסף שירי אהבה
* 2012: באהבה, אייל גולן
* 2013: שירי כיף ומצב רוח
* 2017: המיטב
 |

פרסים ותארים
------------

| קטגוריה | פרס/מצעד/שיר | שנה |
| --- | --- | --- |
| זמר השנה | מצעד הפזמונים העברי השנתי של רשת ג' | 1997 |
| שיר השנה | "דמעות" – מצעד הפזמונים העברי השנתי של רשת ג' | 1998 |
| זמר השנה | מצעד הפזמונים העברי השנתי של רשת ג' |
| מצעד הפזמונים העברי השנתי של רשת ג' | 1999 |
| שיר השנה | "הוזה אותך מולי" - מצעד הפזמונים העברי השנתי של רשת ג' | 2008 |
| זמר השנה | טקס נבחרי הילדים של ערוץ הילדים |
| מצעד הפזמונים העברי השנתי של רשת ג' |
| שיר השנה | "יפיופה" - טקס נבחרי הילדים של ערוץ הילדים | 2009 |
| "זה אני" - מצעד הפזמונים העברי השנתי של רשת ג' |
| זמר השנה | טקס נבחרי הילדים של ערוץ הילדים |
| זמר העשור | "פסקול העשור", פרויקט משותף של גלי צה"ל וערוץ 24 |
| שיר השנה | "כשאחר" - "הישג השנה לשיר" מטעם אקו"ם | 2011 |
| זמר השנה | מצעד הפזמונים העברי השנתי של גלגלצ |
| מצעד הפזמונים העברי השנתי של רשת ג' |
| שיר השנה | "כשאת איתו"- המצעד השנתי של ישראל של ערוץ 24 | 2012 |
| זמר השנה | המצעד השנתי של ישראל של ערוץ 24 |
| מצעד הפזמונים העברי השנתי של גלגלצ |
| שיר השנה | "כל החלומות" - המצעד השנתי של ישראל של ערוץ 24 | 2013 |
| זמר השנה | המצעד השנתי של ישראל של ערוץ 24 |
| שיר השנה | "סטטוס מאוהב" - "הישג השנה לשיר" מטעם אקו"ם | 2014 |
| "ימים יגידו" - זוכה שיר השנה של אתר בטריבונה ורדיו גלי ישראל |
| זמר השנה | המצעד השנתי של ישראל של ערוץ 24 |
| שיר השנה | "שישי בצהריים" - המצעד השנתי של ישראל של ערוץ 24 | 2015 |
| זמר השנה | המצעד השנתי של ישראל של ערוץ 24 |
| שיר השנה | "באתי אלייך" - המצעד השנתי של ישראל של ערוץ 24 | 2016 |
| זמר השנה | המצעד השנתי של ישראל של ערוץ 24 |
| מצעד הפזמונים העברי השנתי של כאן ג' | 2017 |
| שיר השנה | "תבואי היום" - מצעד הפזמונים העברי השנתי של כאן ג' |
| זמר השנה | אות יקיר הזמר העברי | 2018 |
| "זמר השבעים של מדינת ישראל" | ללא |
| זמר העשור | מצעד העשור של כאן גימל | 2019 |

קישורים חיצוניים
----------------

ויקישיתוף מדיה וקבצים בנושא **איל גולן** בוויקישיתוף
* אתר האינטרנט הרשמי של איל גולן
* איל גולן, ברשת החברתית פייסבוק

* איל גולן, ברשת החברתית אינסטגרם

* איל גולן, סרטונים בערוץ היוטיוב

* איל גולן, במיזם "אישים" לתיעוד היצירה הישראלית

* איל גולן, במסד הנתונים הקולנועיים IMDb (באנגלית)

* איל גולן, באתר שירונט

* איל גולן, באתר אייטונס (באנגלית)

* איל גולן, באתר ספוטיפיי

* איל גולן, באתר MusicBrainz (באנגלית)

* איל גולן, באתר Discogs (באנגלית)

* איל גולן, דף שער בספרייה הלאומית

* איל גולן, באתר MOOMA (בארכיון האינטרנט)

* איל גולן, באתר אמזון מיוזיק
* אייל גולן, הערוץ הרשמי ב- YouTube
* גיל משעלי, צומת גולן, באתר ישראל היום, 20 באוגוסט 2010
* אבי שושן, אייל גולן: "אני לא ביאליק", באתר ynet, 29 בדצמבר 2010
* עינב שיף‏, חייל של אהבה: אייל גולן בן 40, באתר וואלה!‏, 7 באפריל 2011
* בן שלו, אייל גולן מתמקם סופית בלב הקונסנזוס, באתר הארץ, 28 בספטמבר 2011
* שגיא בן נון, בדד: אייל גולן חושף עד כמה עמוקה תחושת הבדידות שלו, באתר nrg‏, 6 באפריל 2012
* ערן גולן, אייל גולן במדי בית"ר כפר סבא: אין הנחות סלב, באתר mynet (כפי שנשמר בארכיון האינטרנט), 25 באוקטובר 2012
* אורלי מירקין, ספי קצב, ‏״לא יוצא לי לראות את הילדים שלי״, באתר ‏מאקו‏, 28 בפברואר 2013
* אסף שלונסקי וחגי אוזן, פסגת הגולן, באתר ישראל היום, 25 במרץ 2013
* אבי שושן, אייל גולן: "בני ליאם עוד יהיה גאה בשיר הזה", באתר ynet, 18 ביוני 2013 סרטונים
* ניר גונטז', התגובה של אייל גולן מגוחכת, באתר סלונה, 5 בפברואר 2014
* אורית נבון, ‏"יש הרבה אנשים שצריכים לבקש ממני סליחה", באתר ‏מאקו‏, 22 בספטמבר 2014
* שגיא בן נון‏, ים של טעויות: שנה אחרי פרשת "משחקי חברה" - מה קרה לאייל גולן?, באתר וואלה!‏, 13 בנובמבר 2014
* אייל גולן: "תמיד התחברתי למזרחית העמוקה והקשה", באתר טריבונה, 16 באוגוסט 2016 סרטונים
* אתר למנויים בלבד  רז שכניק, זה אני, באתר "ידיעות אחרונות", 18 בספטמבר 2017
* ניקי גולדשטיין,"קארפול קריוקי" עם אייל גולן, ראיון באתר יוטיוב,ספטמבר 2017
* אתר למנויים בלבד  רז שכניק, 1. אייל גולן: "אני 100 אחוז קונצנזוס", באתר "ידיעות אחרונות", 9 באפריל 2018
* לינוי משעלי, ‏עבודת שורשים: אייל גולן ומשה פרץ בראיון חג זוגי, באתר "סרוגים", 18.04.19 י"ג בניסן תשעט

הערות שוליים
------------

1. ↑  עד אפריל 2022 כתב את שמו "אייל גולן"
2. ↑  לא תאמינו: אייל גולן החליט לשנות את שמו בעצת רב | TMI, באתר
3. ↑  עכבר העיר אונליין, עידן רייכל, שרית חדד ואייל גולן זכו בפרסים במצעד עשור, באתר הארץ, 16 באוקטובר 2009
4. ↑  זמר העשור: אייל גולן, באתר ‏מאקו‏, 26 בספטמבר 2019
5. ↑  אופירה אסייג, ‏אייל גולן ואלדד פרי קנו את מרמורק במיליון ש"ח, באתר ONE‏, 15 ביוני 2014
6. ↑  שש זכיות במצעד הפזמונים העברי השנתי של רשת ג', שתי זכיות בגלגלצ, חמש זכיות במצעד השנתי של ישראל של ערוץ 24 ושתי זכיות בטקס נבחרי הילדים של ערוץ הילדים
7. ↑  ארבע זכיות במצעד הפזמונים העברי השנתי של רשת ג', שתי זכיות מטעם אקו"ם, ארבע זכיות במצעד השנתי של ישראל של ערוץ 24, זכייה אחת בטקס נבחרי הילדים של ערוץ הילדים וזכייה אחת במצעד רדיו גלי ישראל ואתר בטריבונה
8. ↑  רן בוקר, אייל גולן: "מגיע לי להדליק משואה", באתר ynet, 26 באפריל 2020
9. ↑  אחיה ראב, ארגוני נשים נגד שידור ההופעה של אייל גולן: "מסר בעייתי", באתר ynet, 26 באפריל 2020
10. ↑  אור נוף, אייל גולן הוא תובע סדרתי, אנחנו לא מפחדות ממנו, מתוך מגזין את, 2 באפריל 2019
11. ↑  אתר למנויים בלבד רויטל חובל, השיטה, ניצול המעריצות, מחדלי המשטרה: מסמכי החקירה בתיק אייל גולן נחשפים לראשונה, באתר הארץ, 5 בספטמבר 2019
12. ↑   אייל גולן בריאיון עם גיא פינס 2018, סרטון באתר יוטיוב
13. ↑  אייל גולן רכש את קבוצת הכדורגל הפועל מרמורק, באתר ynet, 15 ביוני 2014
14. ↑  נדב צנציפר ודוד נתן, אייל גולן עוזב את הפועל מרמורק, באתר ynet, 29 באוקטובר 2014
15. ↑  מיכאל וייסרמן, ‏‏מלך המגרש: אייל גולן מונה לנשיא כבוד של הפועל מרמורק, באתר ספורט1, 25 ביולי 2018
16. ↑  אסף נבו, ‏אייל גולן הזמר המרוויח בישראל: 17.2 מיליון, באתר ‏מאקו‏, 16 ביולי 2012
17. ↑  מילים ולחן: ציון שרעבי, עיבוד: נחום עושרי.
18. 1 2  ביוגרפיה של אייל גולן.
19. ↑  הפקה: מני עוזני.
20. ↑  כתבי ynet, שיא ישראלי, באתר ynet, 28 באפריל 2009
21. ↑  עמוס אורן, לראשונה: אייל גולן פותח קופה, באתר ynet, 2 באוקטובר 2002.
22. ↑  מילים: נורית בת-שחר צפריר, לחן: עוזי חיטמן.
23. ↑  עינב שיף‏, "אף אחד לא מתקרב לאייל גולן", באתר וואלה!‏, 20 ביולי 2009
24. ↑  מילים ולחן: יעקב למאי וטל שגב.
25. ↑  אייל ושרית שוברים את כל השיאים, באתר ‏מאקו‏, 29 באוקטובר 2009
26. ↑  אסף נבו, ‏הדואט של אייל גולן ושרית חדד עם 80 אלף שימושי סלולר בשבוע, באתר ‏מאקו‏, 2 בנובמבר 2009
27. ↑  אייל גולן האמן המושמע ביותר ב-2009, 30.12.2009 .
28. ↑  אלבום פלטינה לאייל גולן על "דרך לחיים", 13 במרץ 2010.
29. ↑  אייל גולן מודיע על סיבוב הופעות עם אלי יצפאן, 23/02/10
30. ↑  אסף נבו, ‏אייל גולן, שרית חדד ורייכל הכי מושמעים השנה. השיר: "אישה מהשמיים" של גלעד שגב, באתר ‏מאקו‏, 1 בספטמבר 2010
31. ↑  אסף נבו, ‏אלבום פלטינה לאייל גולן על "חלק מחיי", באתר ‏מאקו‏, 17 במאי 2011
32. ↑  תרבות ובידור נענע10, האזינו: אייל גולן שר "כל החלומות", באתר nana10‏, 18 במרץ 2013
33. ↑  אסף נבו, ‏אייל גולן ודודו אהרון בדואט "ממכרת", באתר ‏מאקו‏, 2 באוגוסט 2012
34. ↑  אסף נבו, ‏הכי מושמעים השנה ברדיו: אייל גולן, שרית חדד, אתניקס ושלומי שבת, באתר ‏מאקו‏, 2 בספטמבר 2012
35. ↑  אסף נבו, ‏אייל גולן: "תמיד יש לי אהבה, בעבר לאילנית וכיום לרוסלנה", באתר ‏מאקו‏, 2 בספטמבר 2012
36. ↑  המצעד העברי השנתי: שלומי שבת במקום הראשון, באתר וואלה!‏, 16 בספטמבר 2012
37. ↑  אסף נבו, ‏"הלב על השולחן": אייל גולן באלבום חדש, באתר ‏מאקו‏, 18 במרץ 2013
38. ↑  אסף נבו, ‏זמר השנה, עם שיר השנה: אייל גולן, באתר ‏מאקו‏, 4 בספטמבר 2013
39. ↑  תרבות ובידור נענע10, אייל גולן משחרר שיר חדש: "מתפלל", באתר nana10‏, 1 בדצמבר 2013
40. ↑  אסף נבו, ‏עולם כמנהגו: אייל גולן נכנס הישר לפסגת ההשמעות, באתר ‏מאקו‏, 6 בדצמבר 2013
41. ↑  תרבות ובידור נענע10, אייל גולן הוא האמן הישראלי בעל מספר הקליפים הנצפים ביותר ביוטיוב, כך עולה מדו"ח סיכום השנה של האתר, באתר nana10‏, 11 בדצמבר 2013
42. ↑  אסף נבו, ‏אקו"ם: אייל גולן הושמע השנה יותר משלמה ארצי ואריק איינשטיין, באתר ‏מאקו‏, 29 בדצמבר 2013
43. ↑  אסף נבו, ‏ימים יגידו: אייל גולן באלבום חדש, באתר ‏מאקו‏, 7 באפריל 2014
44. ↑  אסף נבו, ‏עסקים כרגיל: אייל גולן מכר פלטינה תוך 24 שעות, באתר ‏מאקו‏, 9 באפריל 2014
45. ↑  אסף נבו, ‏אייל גולן מכר 60 אלף עותקים בשבועיים, באתר ‏מאקו‏, 23 באפריל 2014
46. ↑  שגיא בן נון‏, "כתם מוסרי? לא מתעסק בכך": בקרוב - מחזמר משירי אייל גולן, באתר וואלה!‏, 29 במאי 2018
47. ↑  וואלה! תרבות‏, האזינו לשני דואטים של משה פרץ ואייל גולן: "הולכים להשתגע" ו"המילים החסרות", באתר וואלה!‏, 17 במאי 2018
48. ↑  מילים, לחן ועיבוד: אושר כהן ותמיר צור.
49. ↑  וואלה! תרבות‏, מפגש פסגה: אייל גולן ומשה פרץ יערכו לראשונה מופע משותף, באתר וואלה!‏, 12 ביוני 2018
50. ↑  חדשות כיפה, ‏אייל גולן שובר שיא ביוטיוב, באתר כיפה, 27 במאי, 2020 14:37
51. ↑  התרגשות גדולה, באתר אייל גולן העמוד הרשמי
52. ↑  דודי פטימר, צוף ישראלי, ‏תוצאות מצעד המוזיקה השנתי הרשמי של "מעריב", באתר מעריב אונליין, 18 בספטמבר 2020
53. ↑  וואלה! תרבות‏, אייל גולן ממשיך במסורת מוציא אלבום חדש לכבוד חג פסח. האזינו לו, באתר וואלה!‏, 28 במרץ 2023
54. ↑  דורית אסרף מזרחי, "מי יכול עלינו - אין לנו עוד מדינה": אייל גולן בשיר חדש, באתר כאן – תאגיד השידור הישראלי, 19 באוקטובר 2023
55. ↑  אייל גולן: "אני מתרגש – זה לא עוד ריאליטי, 16 בפברואר 2011
56. ↑  יפעת הללי, ‏ואני שר: אייל גולן מופיע בפני הקולגות, באתר ‏מאקו‏, 3 בפברואר 2013.
57. ↑  נורית רוט, אייל גולן שוחרר בתנאים מגבילים ורשאי לצאת מהארץ; החשד: העלים עסקאות בלמעלה ממיליון שקל, באתר TheMarker‏, 17 בינואר 2011
58. ↑  כתב אישום הוגש כנגד חברת ליאם הפקות בע"מ ומנהליה: אייל גולן, גולן שרעבי ואריק בני משה, בגין העלמת הכנסות בסך של כ-2.5 מיליון ש"ח וניכוי חשבוניות מס פיקטיביות, אתר רשות המיסים, 20 באוקטובר 2013
59. ↑  זוהר שחר לוי, כלכליסט, אושר הסדר הטיעון עם אייל גולן: ארבעה חודשי שירות וקנס בסך 75,000 שקל, באתר ynet, 3 באוגוסט 2014.
60. ↑  מערכת גיא פינס, סופית: אייל גולן לא הורשה להיכנס לארה"ב וכל ההופעות בוטלו, באתר nana10‏, 11 במרץ 2015.
61. ↑  יפעת הללי, ‏בית המשפט קורא לך: אייל גולן נשפט, באתר ‏מאקו‏, 22 בפברואר 2012
62. ↑  אלי סניור, אייל גולן הוא הזמר: "לא ידעתי שהן קטינות", באתר ynet, 20 בנובמבר 2013
63. ↑  נעמה כהן פרידמן, נסגר תיק החקירה נגד אייל גולן, באתר ynet, 5 בפברואר 2014
64. ↑  צבי הראל, דני ביטון הורשע בעבירות מין, באתר ישראל היום, 1 במרץ 2015
65. ↑  אייל גולן: "אני מתבייש ונגעל רק מהקטע שהבחורות היו אצלי בדירה עם אבא שלי. על כל היתר לא אתנצל. כי הכל שקרים", באתר ynet, 1 באפריל 2014
66. ↑  שגיא בן נון‏, קריסת אייל גולן: השמעה אחת בלבד בגלי צה"ל ובגלגלצ מתחילת הפרשה לשלושת שיריו החדשים, באתר וואלה!‏, 7 באפריל 2014.
67. ↑  רן בוקר, אייל גולן מחוץ ל"כוכב הבא", באתר ynet, 20 בנובמבר 2013.
68. ↑  שגיא בן נון‏, מחאה נגד הפרס לאייל גולן בכנסת: "השתמש בבחורות ככלי לבילוי", באתר וואלה!‏, 9 בדצמבר 2018
69. ↑  "אייל גולן מאיים לתבוע מיליון שקל מח"כ מוסי רז בעקבות דבריו נגדו", באתר מעריב אונליין, 10 בדצמבר 2018
70. ↑  פרשת אייל גולן – הסרט המלא, באתר חדשות 13, 3 ביולי 2019
71. ↑  אתר למנויים בלבד איתי שטרן, התחקיר של אורלי וגיא: אייל גולן ומקורביו שידלו מעריצות, לעיתים תמורת כסף, באתר הארץ, 2 ביולי 2019
72. ↑  הבקשה נדחתה - הסרט שמבטיח "רעידת אדמה" בפרשת אייל גולן ישודר כמתוכנן, באתר ynet, 1 ביולי 2019
73. ↑  אתר למנויים בלבד רויטל חובל, השיטה, ניצול המעריצות, מחדלי המשטרה: מסמכי החקירה בתיק אייל גולן נחשפים לראשונה, באתר הארץ, 5 בספטמבר 2019
74. ↑  מיכל פעילן, ‏"נאנסנו וצעקנו והוא עמד מחוץ לדלת" | גילויים חדשים בחקירות אייל גולן, באתר ‏מאקו‏, 1 באוקטובר 2022
75. ↑  רוני שיינר, סופית: אייל גולן ואילנית לוי מתגרשים, באתר nrg‏, 10 בנובמבר 2008
76. ↑  בר זגה, אייל גולן ודניאל גרינברג בעל ואישה, באתר ynet, 12 במרץ 2020
77. ↑  אייל גולן אב לחמישה: דניאל גרינברג ילדה בן, באתר וואלה!‏, 30 בספטמבר 2021
78. ↑  יפעת הללי אברהם, ‏אייל גולן ודניאל גרינברג מתגרשים, באתר ‏מאקו‏, 28 בדצמבר 2021
79. ↑  Roni Vadnai, עכשיו זה רשמי: דניאל גרינברג ואייל גולן חזרו, באתר עכשיו זה רשמי: דניאל גרינברג ואייל גולן חזרו | מגזין את, ‏2023-09-15
80. ↑  יפעת הללי אברהם, ‏אביו של אייל גולן, דני ביטון, נפטר מקורונה, באתר ‏מאקו‏, 21 בפברואר 2021

| איל גולן |
| --- |
| אלבומי אולפן | לחישה בלילה • אייל גולן בהופעה חיה • בלעדייך • חייל של אהבה • הסתכלי אלי • צליל מיתר • ואני קורא לך • חלומות • מציאות אחרת • בשבילך נוצרתי • הוזה אותך מולי • זה אני • דרך לחיים • חלק מחיי • נגעת לי בלב • הלב על השולחן • ימים יגידו • בסוף כל יום • רחוק מכאן • לא פשוט להיות פשוט • נכון לתמיד • הפוך מהיקום • מכאן ועד הנצח • להיות מאושר • קצב מזרחי • קצת שמח קצת עצוב • *2023* |
| אלבומי אוסף | שירי אהבה שלי • האוסף • זר כיסופים: אוסף שירי אהבה • באהבה אייל גולן: אוסף שירי אהבה • שירי כיף ומצב רוח |
| אלבומי הופעה | אייל גולן ואתניקס - המופע המשותף • ההופעה • אייל גולן בהיכל התרבות • אייל גולן בקיסריה • אייל גולן בהיכל נוקיה • חלק מחיי: הופעה חיה בבריכת הסולטן • נגעת לי בלב: הופעה חיה בקיסריה • הלב על השולחן: הופעה חיה בקיסריה • פעם בחיים • אייל גולן ומה קשור - ההופעה בקיסריה |
| ערכים קשורים | ליאם הפקות • פרשת משחקי חברה • זה אני • אייל גולן קורא לך |

| איל גולן – שירים |
| --- |
| לחישה בלילה | "לחישה בלילה" • "כמו רוח סערה" |
| בלעדייך | "לב של גבר" • "בלעדייך" • "צאי אל החלון" |
| חייל של אהבה | "יפה שלי" • "לקנות לך יהלום" • "דמעות" • "שקלים" |
| הסתכלי אלי | "הסתכלי אלי" • "לב חולה" • "בעירי" |
| צליל מיתר | "הריקוד הוא שלך" • "צליל מיתר" • "מיליון או דולר" |
| ואני קורא לך | "ואני קורא לך" |
| חלומות | "חלומות" • "ים של דמעות" • "האהבה הישנה" |
| מציאות אחרת | "מציאות אחרת" • "מלכת היופי שלי" • "מתגעגע" |
| בשבילך נוצרתי | "אם יש גן עדן" • "לוחמת" • "שמועות" • "בשבילך נוצרתי" • "אל תלכי לי" • "כבר לא יכול" |
| הוזה אותך מולי | "הוזה אותך מולי" • "את שלי אני שלך" • "מצטער" • "פיצריקה" |
| זה אני | "זה אני" • "למות מקנאה" • "לנצח בני" • "יפיופה" |
| דרך לחיים | "דרך לחיים" • "נשיקה אחת ממך" • "ג'ונגל" • "מי שמאמין" • "על חבל דק" |
| חלק מחיי | "נולדת בשבילי" • "כשאחר" • "בואי נברח" • "רציתי להגיד לך" • "תמונה שבורה" • "מזמור לגלעד" |
| נגעת לי בלב | "כשאת איתו" • "לבדי" • "מנגינה" • "נגעת לי בלב" • "מלכי המלכים" • "מלאת אהבה" |
| הלב על השולחן | "סטטוס מאוהב" • "כל החלומות" • "את" |
| ימים יגידו | "הלילה תרקדי" • "מבעד לדמעה" • "ימים יגידו" • "ואולי ביום יפה" • "צללים של דמותה" • "מתפלל" |
| בסוף כל יום | "שישי בצהריים" • "בסוף כל יום" • "שוב לאהוב" • "כשתגדל" |
| רחוק מכאן | "באתי אלייך" • "דבש בשפתיים" • "לאן הגענו" • "תמיד בשבילך" • "טוב לך איתו" • "אייל גולן קורא לך" |
| לא פשוט להיות פשוט | "תחזיר לי אותה" • "יפה לך להיות מאושרת" • "בלי להתכוון" • "מזל" • "גודה בובה" |
| נכון לתמיד | "ים של דמעות" • "נכון להיום" • "עוד דקה את נעלמת" |
| הפוך מהיקום | "אסתדר לבד" • "הולכים להשתגע" • "האם להיות בך מאוהב" • "טירוף מתוק" • "אהבה ראשונה" • "הפוך מהיקום" • "המילים החסרות" • "לא מבינה עברית" • "כמה ימים" • "כמו בספרים ההם" • "ממה את מפחדת" |
| מכאן ועד הנצח | "אוסף עוד געגוע" • "מכאן ועד הנצח" • "מכל האהבות הזמניות" • "עושה עם העיניים" • "רכבת הרים" • "קרובה אליי" • "לעשות איתך שלום" |
| להיות מאושר | "מכל הכוכבים בלילה" • "באור גדול" |
| קצב מזרחי | "נראתה לאחרונה" • "טעיתי" • "בינתי" |
| קצת שמח קצת עצוב | "דפוק עם תעודות" • "וי כחול" • "סוף של כל סיפור" • "מסיבה עם פפיון" • "תן מילה טובה" |
| *2023* | "עיר נמל" • "מתי את חוזרת" • "אלף כוכבים" • "דבר אליו" • "בשעות השקטות" • "מחפשים אהבה" • "ואת אינך" • "פנתרה" |
| שירים אחרים | "רק מתגעגע" • "ממכרת" • "תבואי היום" • "אהיה בכל מקום" • "חתונת השנה" • "ילדי המרפסות" • "עם ישראל חי" |

| הכוכב הבא |
| --- |
| שופטים | צביקה הדר (עונה 1) • ריטה (עונה 1) • רני רהב (עונה 1) • אייל גולן (עונה 1) • מוקי (עונות 1–3) • אסף אטדגי (עונות 2–3) • הראל סקעת (עונות 2–6) • קרן פלס (עונה 2–) • סטטיק ובן-אל תבורי (עונה 4–8) • אסף אמדורסקי (עונה 4–) • שירי מימון (עונה 6–) • איתי לוי (עונה 7–) • נינט טייב (עונה 8–9) • רן דנקר (עונה 9–) • עדן חסון (עונה 10–) |
| מנחים | אסי עזר (עונה 1–) • אסתי גינזבורג (עונה 1) • רותם סלע (עונה 2–) • יעל גולדמן (עונה 4, בשלב האודישנים בלבד) |
| עונות | 1 • 2 • 3 • 4 • 5 • 6 • 7 • 8 • 9 • 10 |
| זוכים | אביתר קורקוס • נדב גדג' • חובי סטאר • אימרי זיו • נטע ברזילי • קובי מרימי • עדן אלנה • תמיר גרינברג • אליאב זוהר • עדן גולן |
| מתמודדים בולטים אחרים | 

|  |  |
| --- | --- |
| עונה 1 | אריה וגיל גת • טינה איברגימוב • נוי פדלון |
| עונה 2 | איקי לוי (והראסטה היברו מן) • שרי נחמיאס |
| עונה 3 | נופר סלמאן • קיארה דופלה • שטר • ליאור מיארה • רון בוחניק • מיקה צור • עדי אברהמי • מאיר גרין • אפולו |
| עונה 4 | דיאנה גולבי • ג'ולייטה • משפחת אלייב • מיכל שפירא • שחר טבוך • ליהיא גרינר • זורה קרטבלישוילי • מיטל דה רזון |
| עונה 5 | יהונתן מרגי • חן אהרוני • עדן מאירי • רינת בר • אקסום • ניסים • ליאת בנאי |
| עונה 6 | כיתריה • שפיטה • מאיה בוסקילה • להקת שלוה • נעמה גלי כהן • אתי ביטון • עילי צ'פמן • לוס כפרוס |
| עונה 7 | אלה לי להב • אור עמרמי ברוקמן • רביב כנר • מורן אהרוני • אוהד שרגאי • לואי עלי • מועדון הקצב של אביהו פנחסוב • ניקי גולדשטיין • התבלינים • דנה לפידות • ליהי טולדנו • עטרה אוריה • שירה גבריאלוב • דניאל בן-חיים • ליאורה יצחק • איציק שמלי |
| עונה 8 | ואלרי חמאתי • שי המבר • נאור אורמיה • שי הראל • בנג'מין בוזגלו • אוריין שוקרון • נועם בנאי • דניאל זילברשטיין |
| עונה 9 | ניב דמירל • כפיר צפריר • לידר דנה • אור טרגן |
| עונה 10 | מיקה משה • אריק סיני • יונתן ביטון • עידו ברטל • יהודה סעדו |

 |

|  |  |  |
| --- | --- | --- |
| **הקודם**:**2007–2005: הראל סקעת** | **פרס נבחרי הילדים לזמר השנה**  **2008: אייל גולן**  | **הבא**:**2009: עידן יניב** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007303538405171
* ISNI: 0000 0000 4846 8375
* LCCN: no2004035336
* MusicBrainz: 1bac0f84-77e7-4884-a9ae-122a90582da0
* VIAF: 24308723
* WorldCat: lccn-no2004035336

 |